CELEX: 32017R1271
Language: fi
Date: 2017-07-14 00:00:00
Title: Komission asetus (EU) 2017/1271, annettu 14 päivänä heinäkuuta 2017, Euroopan parlamentin ja neuvoston asetuksen (EY) N:o 1333/2008 liitteen III muuttamisesta siltä osin kuin on kyse piidioksidin (E 551) käytöstä kaliumnitraatissa (E 252) (ETA:n kannalta merkityksellinen teksti. )

15.7.2017   
            
            
               FI
            
            
               Euroopan unionin virallinen lehti
            
            
               L 184/3
            
         KOMISSION ASETUS (EU) 2017/1271,
   annettu 14 päivänä heinäkuuta 2017,
   Euroopan parlamentin ja neuvoston asetuksen (EY) N:o 1333/2008 liitteen III muuttamisesta siltä osin kuin on kyse piidioksidin (E 551) käytöstä kaliumnitraatissa (E 252)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1333/2008 liitteessä III vahvistetaan unionissa elintarvikelisäaineissa, elintarvike-entsyymeissä, elintarvikearomeissa ja ravintoaineissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
         
               (2)
            
            
               Elintarvikelisäaineita koskeva unionin luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
         
               (3)
            
            
               Piidioksidin (E 551) käytön hyväksymistä kaliumnitraattiin (E 252) lisättävänä paakkuuntumisenestoaineena koskeva hakemus jätettiin 7 päivänä heinäkuuta 2016 ja annettiin tiedoksi jäsenvaltioille asetuksen (EY) N:o 1331/2008 4 artiklan mukaisesti.
            
         
               (4)
            
            
               Kaliumnitraatilla (E 252) on varastoitaessa voimakas taipumus paakkuuntua, mikä estää sen käytön elintarvikkeiden jalostuksessa. Tämän lisäaineen juoksevuuden ja oikean annostelun varmistamiseksi tarvitaan sen vuoksi paakkuuntumisenestoainetta. Hakija on osoittanut, että kaliumnitraattiin (E 252) lisättävät hyväksytyt paakkuuntumisenestoaineet eivät ole tehokkaita tai että ne voivat aiheuttaa pH:n muuttumisen ei-toivotulla tavalla, mikä häiritsee elintarvikkeen jalostamista. Piidioksidin (E 551) on osoitettu olevan tehokasta, eikä se reagoi elintarvikkeen kanssa eikä vaikuta elintarvikkeen jatkojalostukseen.
            
         
               (5)
            
            
               Elintarvikealan tiedekomitea on luokitellut piidioksidin (E 551) ja tietyt silikaatit (natrium-, kalium-, kalsium- ja magnesiumsilikaatit) ryhmään ”hyväksyttävän päiväsaannin (ADI) arvoa ei määritetty”, kun niitä käytetään paakkuuntumisenestoaineina. (3) Tämä merkitsee sitä, että piidioksidi (E 551) ei aiheuta terveysvaaraa sellaisina määrinä käytettäessä, joka on tarpeen halutun teknologisen vaikutuksen aikaansaamiseksi. Kuluttajien lisäaltistuminen piidioksidille (E 551), kun sitä käytetään paakkuuntumisenestoaineena kaliumnitraatissa (E 252), olisi vähäinen.
            
         
               (6)
            
            
               Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä III esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen.
            
         
               (7)
            
            
               Koska piidioksidin (E 551) käytön hyväksyminen kaliumnitraatissa (E 252) merkitsee edellä tarkoitetun luettelon sellaista ajan tasalle saattamista, jolla ei todennäköisesti ole vaikutusta ihmisten terveyteen, elintarviketurvallisuusviranomaiselta ei ole tarpeen pyytää lausuntoa.
            
         
               (8)
            
            
               Näin ollen on asianmukaista hyväksyä piidioksidin (E 551) käyttö paakkuuntumisenestoaineena kaliumnitraatissa (E 252).
            
         
               (9)
            
            
               Sen vuoksi asetuksen (EY) N:o 1333/2008 liitettä III olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1333/2008 liite III tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
   
      (3)  Elintarvikealan tiedekomitean raportit, 25. sarja, 1990.
   
      LIITE
      Lisätään asetuksen (EY) N:o 1333/2008 liitteessä III olevaan 2 osaan elintarvikelisäainetta ”E 551 piidioksidi” koskevan viimeisen merkinnän jälkeen seuraava merkintä:
      
         
                      
                  
                  
                     ”E 551
                  
                  
                     Piidioksidi
                  
                  
                     10 000  mg/kg valmisteessa
                  
                  
                     E 252 Kaliumnitraatti”